
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1256 

7 Σεπτεμβρίου 2005 


ΑΠΟΦΑΣΕΙ Σ 

Αριθ. 15887/05 

Καθορισμός πρόσθετων δικαιολογητικών για τη χορήγη¬ 
ση άδειας διαμονής, σύμφωνα με το άρθρο 91, παρά¬ 
γραφος 11 ατουν. 3386/2005 (ΦΕΚ212Α723.8.2005). 
Ανακαθορισμός οικείων δικαιολογητικών για ειδικές 
κατηγορίες προσώπων που υπάγονται στην ανωτέρω 
διάταξη. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη τις διατάξεις: 

1. Της παραγράφου 11 περ. ε του άρθρου 91 του 
ν.3386/2005 "Είσοδος, διαμονή και κοινωνική ένταξη υπη¬ 
κόων τρίτων χωρών στην Ελληνική Επικράτεια" (ΦΕΚ 212 
Α723.8.2005). 

2. Του ν. 1558/1985 "Κυβέρνηση και Κυβερνητικά Όργα¬ 
να", όπως ισχύει. 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού. 

4. Την υπ’ αριθμ. ΔΙΔΚ/Φ1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης για την ανά¬ 
θεση αρμοδιοτήτων στον Υφυπουργό Εσωτερικών, Δη¬ 
μόσιας Διοίκησης και Αποκέντρωσης Αθανάσιο Νάκο 
(ΦΕΚ527/τ.Β724.3.2004), αποφασίζουμε: 

Α. Για τη χορήγηση άδειας διαμονής, σύμφωνα με τις 
διατάξεις της παραγράφου 11 του άρθρου 91 του 
ν.3386/ 2005, υποβάλλονται τα ακόλουθα δικαιολογητι- 
κά: 

1. Αίτηση εις διπλούν που συνοδεύεται από τρεις φωτο¬ 
γραφίες. 

2. Αποδεικτικό στοιχείο της διαμονής τους στη χώρα μέ¬ 
χρι 31.12.2004, δηλαδή ένα από τα παρακάτω δικαιολο- 
γητικά: α) φωτοαντίγραφο όλων των σελίδων του διαβα¬ 
τηρίου με θεώρηση εισόδου οποιουδήποτε τύπου ή ημε¬ 
ρομηνία εισόδου (για τις χώρες που απαλλάσσονται από 
την υποχρέωση χορήγησης θεώρησης εισόδου σύμφωνα 
με τον Κανονισμό 539/2001 του Συμβουλίου) ή β) βεβαίω¬ 
ση καταχώρισης αιτήματος ή βεβαίωση υποβολής δικαιο- 
λογητικών για χορήγηση άδειας διαμονής για ανθρωπι¬ 


στικούς λόγους ή ακριβές αντίγραφο απορριπτικής από¬ 
φασης επίτου σχετικού αιτήματος ή γ) βεβαίωση ασφαλι¬ 
στικού φορέα για την καταβολή ενσήμων ή δ) απορριπτι¬ 
κή απόφαση επί αιτήματος παροχής ασύλου ή ε) βεβαίω¬ 
ση απόδοσης αριθμού φορολογικού μητρώου (ΑΦΜ). 

3. Υπεύθυνη δήλωση, κατά τις διατάξεις του ν. 1599/ 
1986, από την οποία προκύπτει ως λόγος διαμονής στην 
Ελλάδα συγκεκριμένη επαγγελματική απασχόληση. Στην 
ίδια υπεύθυνη δήλωση περιλαμβάνονται και τα, κατά την 
περίπτωση β'της παραγράφου 11 ατού άρθρου 91, μέλη 
της οικογένειας που συμβιώνουν με τον αιτούντα, καθώς 
και διαβεβαίωση ότι ο αϊτών δεν έχει τελέσει αξιόποινη 
πράξη. Εάν ο αϊτών δεν έχει συγκεκριμένη επαγγελματική 
απασχόληση, θα πρέπει να αναφέρει τον ειδικό λόγο δια¬ 
μονής του στη Χώρα. 

4. Διαβατήριο ή ταξιδιωτικό έγγραφο, με εξαίρεση 
όσους ζήτησαν παροχή ασύλου και το αίτημα τους απορ- 
ρίφθηκε. 

5. Παράβολο με μορφή αποδεικτικού διπλοτύπου τύπου 
Β'. 

6. Πιστοποιητικό υγείας που βεβαιώνει ότι ο υπήκοος 
τρίτης χώρας δεν πάσχει από νόσημα επικίνδυνο για τη 
δημόσια υγεία. Οι μόνες ασθένειες που μπορούν να δι¬ 
καιολογήσουν άρνηση εισόδου ή του δικαιώματος διαμο¬ 
νής είναι εκείνες που προβλέπονται από την Παγκόσμια 
Οργάνωση Υγείας, καθώς και άλλες λοιμώδεις, μεταδοτι¬ 
κές ή παρασιτικές ασθένειες, οι οποίες δικαιολογούν τη 
λήψη μέτρων για την προστασία της δημόσιας υγείας. 

7. Βεβαίωση εξαγοράς εισφορών από τον οικείο ασφα¬ 
λιστικό φορέα, κατά τη δήλωση της περίπτωσης 3, για 
ασφάλιση εκατόν πενήντα ημερών, με εξαίρεση τα μέλη 
της οικογένειας που δεν υπέχουν αντίστοιχη υποχρέωση. 

8. Αποδεικτικό για την υποβολή αίτησης προς χορήγη¬ 
ση βιβλιαρίου υγειονομικής περίθαλψης. 

9. Πιστοποιητικό οικογενειακής κατάστασης, προκειμέ- 
νου για ανήλικα τέκνα ή ληξιαρχική πράξη γέννησης εφό¬ 
σον τα τέκνα έχουν γεννηθεί στην Ελλάδα. 

10. Πιστοποιητικό οικογενειακής κατάστασης, προκει- 
μένου για τους συζύγους των υπηκόων τρίτων χωρών. 

11. Επικυρωμένο φωτοαντίγραφο της άδειας διαμονής 
του αιτούντος, προκειμένου για υπηκόους τρίτων χωρών 
που διαμένουν νόμιμα στη χώρα και αιτούνται άδεια δια- 

μονής για μέλη της οικογένειάς τους που διαμένουν μη 
νόμιμα στην Ελλάδα. 

Β. Ανακαθορίζουμε τα δικαιολογητικά που πρέπει να 
προσκομιστούν στις παρακάτω ειδικές κατηγορίες: 

α. Στηνπερίπτωση υπηκόωντρίτωνχωρώνπου ζήτησαν 
παροχή ασύλου και το αίτημά τους απορρίφθηκε, εάν δεν 
είναι κάτοχοι διαβατηρίου ή ταξιδιωτικού εγγράφου, θα 
προσκομίζεται αντίγραφο είτε ταυτότητας, είτε πιστοποι¬ 
ητικού γέννησης, είτε οικογενειακής κατάστασης, από το 
οποίο θα προκύπτουν τα στοιχεία της ταυτότητας τους. 


β. Στην περίπτωση υπηκόων τρίτων χωρών που υπάγο¬ 
νται στην ασφάλιση του Ο.Γ.Α., ως αποδεικτικό για την 
υποβολή αίτησης προς χορήγηση βιβλιαρίου υγειονομι¬ 
κής περίθαλψης θα προσκομίζεται υπεύθυνη δήλωση ότι 
θα υποβάλουν σχετική αίτηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 2005 

ο ΥΦΥΠΟΥΡΓΟΣ 

Α. ΝΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




